** บันทึกข้อความ**

**ส่วนงาน** งานบริหารงานวิจัย บริการวิชาการ และวิเทศสัมพันธ์คณะนิติศาสตร์ **โทรศัพท์** 42921 **โทรสาร** 42920

**ที่** อว 8393(5).ว1/21 **วันที่**  25 มกราคม 2565

**เรื่อง** โปรดพิจารณาลงนามหนังสือมอบอำนาจในการเปิดบัญชีธนาคาร

**เรียน** อธิการบดี (ผ่าน รองอธิการบดี รองศาสตราจารย์ ดร.สัมพันธ์ สิงหราชวราพันธ์)

 ตามที่ คณะนิติศาสตร์ โดย อ.ดร. นวพร เสนีย์วงศ์ ณ อยุธยา ได้รับอนุมัติทุนพัฒนาศักยภาพในการทำงานวิจัยของอาจารย์รุ่นใหม่ ประจำปีงบประมาณ 2564 เรื่อง การศึกษามาตรการเกี่ยวกับการจัดการการประมงขนาดเล็กหรือประมงพื้นบ้านของประเทศไทยกับแนวปฏิบัติของกฎหมายระหว่างประเทศงบประมาณจำนวน 599,600.- บาท (ห้าแสนเก้าหมื่นเก้าพันหกร้อยบาทถ้วน) จาก สำนักงานการวิจัยแห่งชาติ นั้น

 ในการนี้ คณะนิติศาสตร์ จึงใคร่ขอความอนุเคราะห์ท่าน เพื่อโปรดพิจารณาลงนามในหนังสือมอบอำนาจให้ อ.ดร. นวพร เสนีย์วงศ์ ณ อยุธยา ตำแหน่ง อาจารย์ประจำ สังกัดคณะนิติศาสตร์ มหาวิทยาลัยเชียงใหม่ เป็นผู้มีอำนาจในการเปิดบัญชีธนาคารเพื่อรับเงินโครงการดังกล่าว และขอให้ออกหนังสือปะหน้าแจ้งธนาคารกรุงไทย สาขาถนนห้วยแก้ว ขอให้ธนาคารดำเนินการเปิดบัญชีออมทรัพย์ให้แก่โครงการดังกล่าว โดยใช้ชื่อบัญชีว่า “มช.-โครงการการศึกษามาตรการเกี่ยวกับการจัดการการประมงขนาดเล็กฯ” โดยมีลำดับการเบิกจ่าย ดังนี้ 1. นางสาวนวพร เสนีย์วงศ์ ณ อยุธยา (หัวหน้าโครงการวิจัย) 2. นางสาวนัทมน คงเจริญ 3.นายทินกฤต นุตวงษ์ โดยมีเงื่อนไขการลงนามสั่งจ่ายอย่างน้อยสองคนของผู้มีอำนาจสั่งจ่าย โดยหนึ่งในจำนวนดังกล่าวต้องเป็นหัวหน้าโครงการวิจัย

 จึงเรียนมาเพื่อโปรดพิจารณาดำเนินการในส่วนที่เกี่ยวข้องต่อไป จักขอบคุณยิ่ง

 (ผู้ช่วยศาสตราจารย์ ดร.นัทมน คงเจริญ)

 คณบดีคณะนิติศาสตร์